થરાદ કેનાલ પાસેથી મહિલાની મોટા પત્થર સાથે બાંધેલી લાશ મળતા ટોળા ટોળા ઉમટ્યા હતા. જોકે લાશની ઓળખ થઈ શકી નથી. થરાદના ડેલ ગામ નજીકથી પસાર થતી કેનાલમાંથી પથ્થર વડે લોખંડના તારથી બાંધેલી અજાણી મહિલાની લાશ મળી આવતા પોલીસ ઘટના સ્થળે દોડી આવી તપાસ હાથ ધરી હતી. મહિલાને પાંચ મણના પથ્થર વડે લોખંડના તાર વડે કસી કસીને બાંધેલી જોઈ પોલીસ સહિત ઉપસ્થિત લોકો ચોંકી ઉઠયા હતા. ભારે જહેમત ઉઠાવી પથ્થર સાથે મહિલાની લાશને બહાર કાઢી હતી. પોલીસે પોસ્ટમોર્ટમ અર્થે થરાદમાં લાશ મોકલી વધુ તપાસ હાથ ધરી છે.